Document ID: /roh_data/filtered/fineweb-2-filterrobots_roh.jsonl.gz/40264

Suenter ina stagiun incurunada da success terminescha il grischun Nino Schurter la stagiun cun ina dudeschavla plazza al final da la cuppa mundiala a Vallnord en l’Andorra. Enfin la tschintgavla da set rundas era il campiun olimpic e mundial da mountainbike Schurter en la gruppa da testa. Lura ha in defect franà el.
Il franzos Julien Absalon ha gudagnà la cursa avant il tschec Ondrej Cink ed il spagnol Pablo Rodriguez Guede. Cun sia victoria gudogna Julien Absalon gia per la setavla giada la cuppa mundiala generala. Nino Schurter è vegnì segund en el classament da la stagiun.
RR novitads 16:00